Kitab Suci Bocah nyuguhaké Simson, Wong Kuwate Gusti Allah
Ditulis déning: Edward Hughes Digambari déning: Janie Forest Alastair Paterson Dibesut déning: Lyn Doerksen Diterjemahaké déning: Maryudha Diproduksi déning: Bible for Children ©2022 Bible for Children, Inc. Kowé duwé hak motokopi utawa nyithak crita iki, waton ora kanggo diedol.
Ing jaman biyen, ing tanah Israèl, ana wong jenenge Manoah. Dhèwèké lan bojone ora duwe anak. Ing sawijining dina Malaékaté PANGÉRAN YEHUWAH ngatingal marang bu Manoah. "Sampeyan bakal duwe bayi sing istimewa banget," ujare.
Dhèwèké ngandhani bojone kabar bungah iki. Manoah banjur ndedonga, "Dhuh Gusti... mugi karsaa rawuh malih, mugi karsaa paring piwulang menapa ingkang badhe kula tindakaken kangge lare punika."
Malaékat mau kandha marang Manoah, bocah kuwi aja nganti dicukur rambuté, aja ngombé alkohol, lan aja mangan panganan tartamtu. Gusti Allah wis milih bocah iki dadi hakim. Dhèwèké bakal mimpin Israèl.
Umaté Gusti Allah mesthi butuh bantuan. Wong-wong mau ninggalke Gusti Allah saka uripé, banjur ditindhes déning mungsuhé, wong Filistin. Nanging nalika padha ndedonga, Gusti Allah miyarsakake. Panjengane ngirim bayi iki sing bakal dadi wong sing paling rosa ing donya.
"Mulane wong wadon mau nglairake anak lanang lan dijenengake Simson, lan bocahe saya gedhe, sarta diberkahi dening PANGÉRAN YEHUWAH. Simson dadi kuwat banget. Sapisanan dhèwèké tau nglawan singa enom nganggo tangane - lan mateni singa kasebut!"
Sakwisé kuwi, Simson ngicipi madu saka grombolan tawon sing nduwé susuh ing bathange singa. Dhèwèké nggawe cangkriman: "Sing mangan metokaké barang sing dipangan; sing rosa, metokaké barang sing legi."
Ora ana sing bisa ngira tegesé - nanging bojoné Simson, wong Filistin, ngandhani kanca-kancané. Iki njalari Simson nesu banget.
Simson nesu banget nalika wong Filistin masrahake garwane dadi garwane kanca kentele. Dhèwèké ngrancang mbales. Nanging carane? Carane, Simson nyekel 300 asu ajag. Banjur buntute ditaleni loro- lorone, lan diwenehi obor murub ing antarane.
Banjur Simson nguculake asu-asu ajag mau ana ing pategalan gandume wong Filistin!
Saiki wong Filistin padha arep mbales. Simson marengake awake dhéwé dicekel, ditaleni lan dipasrahake supaya dipateni dening wong Filistin.
Nanging Rohé PANGÉRAN YEHUWAH tumuju marang Simson. Dhèwèké medhoti tali sing naleni, banjur ngangkat balung uwange kuldi mati sing isih anyar, lan mateni 1.000 mungsuh.
Wong Filistin do nggoleki Simson. Ing sawijining wengi, wong Filistin mepet Simson ing sawijining kutha lan ngunci gapurane. Nanging Simson mlaku metu - nggawa gapura kutha ing pundhake!
Nanging Simson ora manut marang Gusti Allah. Gusti Allah paring kekuwatan marang dhèwèké, yen dhèwèké manut. Nangung ing sawijining dina, Simson nuduhake rahasia kekuwatane karo Delila, mata-mata Filistin sing ayu. Delila banjur ndhawuhi wong lanang kanggo nyukur rambuté Simson nalika lagi turu.
Banjur prajurit Filistin nyerang Simson ing kamar turu Delila. Simson nglawan sak kuwate - nanging kekuwatane wis ilang. Mungsuhe nyukil mripate. Dadi wuta lan ora daya, Simson dadi abdiné wong Filistin. Padha ngguyoni lan moyoki abdiné Gusti Allah.
Wong Filistin padha nganakake pésta. Wong-wong mau padha memuji marang dewa iwak, Dagon, amarga wis nyerahake Simson menyang tangane. Padha ngombé lan bungah-bungah ana ing padalemané Dagon. Banjur ngundang Simson kanggo tontonan wong-wong mau.
Ana bocah lanang sing nggawa Simson, supaya dhèwèké nyender ing tugu-tugu sing ana ing Omahe Dagon. Ana 3000 wong Filistin ing payon, lan akeh liyane ing Padaleman Suci, kabeh moyoki dhèwèké.
Nanging rambuté Simson wis wiwit tuwuh ing pakunjaran. Saiki dhèwèké ndedonga, "Dhuh PANGÉRAN YEHUWAH, Paduka mugi karsaa ngiyataken kawula namung sapisan malih, supados kawula saged males tumrap mripat kawula kekalih."
Apa Gusti Allah bakal mènèhi kekuwatan manèh marang Simson? Apa Simson bisa nindakake sing ora mungkin? YA! YA! Tumelung lan ngetog karosané nyengkah, Simson meksa saka- saka sing kuwat nganti rubuh. Omahé Dagon ambruk, lan matèni ewonan wong Filistin - lan Simson!
Simson, Wong Kuwate Gusti Allah Crita saka Pangandikané Gusti, Kitab Suci bisa digolèki ing Para Hakim 13-16 "'Kawedharipun pangandika Paduka punika madhangi'." Jabur 119:130
14 Cunthel